[{"text_idx": "#000000", "text": "Igapa\u0308evased rahaasjadDigiEluaseHeategevusJa\u0308tkusuutlikkusKu\u0308berturvalisusNo\u0303uandedReisimineSa\u0308a\u0308stmineInvesteerimineEttevo\u0303tete analu\u0308u\u0308sidKindlustusAutokindlustusElukindlustusKodukindlustusReisikindlustusPensionII sammasIII sammasPIKEttevo\u0303tlusAlustav ettevo\u0303tjaKogemusloodKarja\u0308a\u0308r"}, {"text_idx": "#000001", "text": "Kaheksa mu\u0308u\u0308ti raha sa\u0308a\u0308stmise ja investeerimise kohta"}, {"text_idx": "#000002", "text": "Raha sa\u0308a\u0308stmise ja investeerimise u\u0308mber liigub hulk valearusaamu, mis tegelikult ei vasta to\u0303ele. Swedbanki Rahaasjade Teabekeskus toob va\u0308lja kaheksa levinuimat mu\u0308u\u0308ti ning jagab no\u0303uandeid, kuidas sa\u0308a\u0308stmise ja investeerimisega algust teha."}, {"text_idx": "#000003", "text": "Mu\u0308u\u0308t nr 1. Sa\u0308a\u0308sta suudavad vaid va\u0308ga suure sissetulekuga inimesed"}, {"text_idx": "#000004", "text": "Tegelikult piisab sa\u0308a\u0308stmisega alustamiseks va\u0308hesest \u2013 ku\u0308mnest-paariku\u0308mnest eurost kuus \u2013, millest koguneb aastaga juba ta\u0308iesti arvestatav summa. Sa\u0308a\u0308stmise puhul on ko\u0303ige ta\u0308htsam ja\u0308rjekindlus, seega tekita endale harjumus raha ko\u0303rvale panna. Ko\u0303igepealt tuleks maksta iseendale ehk kanda kindel summa palgapa\u0308eval kohe ko\u0303rvale. Soovitatav on sa\u0308a\u0308sta 10\u201320% sissetulekust."}, {"text_idx": "#000005", "text": "Mu\u0308u\u0308t nr 2. Ma ei saa endale sa\u0308a\u0308stmist lubada"}, {"text_idx": "#000006", "text": "Ku\u0308si parem endalt, kas sa suudaksid kulutada 10% mo\u0303istlikumalt. Na\u0308iteks alusta oma toidukulude analu\u0308u\u0308simisega: kui palju sisaldab sinu ostukorv emotsioonioste ning kui palju ostudest on la\u0308bimo\u0303eldud? Planeerides na\u0308dala menu\u0308u\u0308d ette ja ka\u0308ies poes ostunimekirjaga saab ma\u0308rkimisva\u0308a\u0308rselt raha kokku hoida. Ku\u0308simus on seega mo\u0303tteviisis: mo\u0303tle, kust saab 10% kokku hoida, ning suuna see raha hoopis oma sa\u0308a\u0308stude suurendamiseks."}, {"text_idx": "#000007", "text": "Mu\u0308u\u0308t nr 3. Raha sa\u0308a\u0308sta pole mo\u0303tet, sest inflatsioon so\u0308o\u0308b selle nagunii a\u0308ra"}, {"text_idx": "#000008", "text": "Kui su perel tekib ootamatu olukord (nt keegi kaotab to\u0308o\u0308, auto vajab remonti), siis on hea, kui sul on sa\u0308a\u0308stupuhver, kust kohe raha vo\u0303tta. Muidu peaksid kaaluma tarbimislaenu vo\u0303tmist, mille intressima\u0308a\u0308rad on u\u0308u\u0308ratud. Seega, kas valiksid 2000 eurot, mis on inflatsiooni poolt veidi puretud, kuid mis annavad sulle ja su perele turvatunde, vo\u0303i tu\u0308hjad pihud? Kuni kuue kuu va\u0308ljaminekute ulatuses sa\u0308a\u0308ste vo\u0303iksid hoida eraldi pangakontol. Kui raha on juba rohkem kogunenud, tuleks mo\u0303elda investeerimise peale."}, {"text_idx": "#000010", "text": "Mida nooremalt sa\u0308a\u0308stmist ja investeerimist alustada, seda rohkem jo\u0303uad raha koguda. U\u0308ks ta\u0308htis komponent investeerimise puhul on aeg. Mida varem investeerima hakkad, seda rohkem on sul aega raha kasvatada. Teisiso\u0303nu teeb liitintress aja jooksul oma to\u0308o\u0308 ehk raha hakkab kasvatama raha ja va\u0308ikestest summadest saavad suured!"}, {"text_idx": "#000011", "text": "Mu\u0308u\u0308t nr 5. Ma olen liiga vana, et sa\u0308a\u0308stma vo\u0303i investeerima hakata"}, {"text_idx": "#000012", "text": "O\u0308eldakse, et parim aeg sa\u0308a\u0308stmise vo\u0303i investeerimisega alustamiseks oli eile. Ja\u0308rgmine parim hetk on ta\u0308na! Seega, kunagi pole liiga hilja alustada. Alustuseks mo\u0303tle ajahorisondi peale ehk sellele, mis ajal sa investeeritud raha kasutada tahad. Kui soovid raha kasutada ja\u0308rgmisel aastal, siis tuleb tegeleda pigem sa\u0308a\u0308stmisega ja otsida vo\u0303imalusi oma sissetulekute suurendamiseks. Mida pikem on ajahorisont, seda julgemalt vo\u0303ib mo\u0303elda mitmesuguste investeeringute peale."}, {"text_idx": "#000013", "text": "Mu\u0308u\u0308t nr 6. Investeerimisega alustamiseks pean olema rikas"}, {"text_idx": "#000014", "text": "Tegelikult saab ja tasub investeerimist alustada va\u0308ikeste summadega. Va\u0308iksemate summadega alustades saad o\u0303ppida, kuidas tehingute tegemine ka\u0308ib, ning seela\u0308bi hakkad ka rohkem investeerimismaailmas toimuva vastu huvi tundma. Investeerimisel tuleks la\u0308htuda hajutamise po\u0303himo\u0303ttest ehk mitte panna kogu raha u\u0308hte kohta. Lisaks tuleks ja\u0308lgida investeerimisega seotud kulusid. Mitmed pangad pakuvad teenustasuta na\u0308iteks Baltikumi va\u0308a\u0308rtpaberite ostmist ja hoidmist. Samuti tasub investeerimisega alustades kaaluda investeerimistooteid, kus riik pakub maksusoodustust. Praegu on selleks variandiks Eestis ainult kolmas pensionisammas. Kui na\u0308iteks investeerid kolmandasse sambasse 400 eurot, saad ja\u0308rgmisel aastal riigilt tagasi 20% ehk 80 eurot."}, {"text_idx": "#000015", "text": "Mu\u0308u\u0308t nr 7. Ma kulutan raha, sest ma olen selle a\u0308ra teeninud"}, {"text_idx": "#000016", "text": "Kulutamine ilma plaanita on alati halb mo\u0303te. Iga suurema asja ostul vo\u0303iks arvutada, mitu tundi to\u0308o\u0308d sa oled pidanud selle nimel tegema. Oluline aspekt raha sa\u0308a\u0308stmisel on to\u0303mmata piir tahtmiste ja vajaduste vahele. Kui tahad eristada, kust jookseb emotsionaalse tahtmise ja tegeliku vajaduse piir, tasub endalt enne ostu ku\u0308sida: \u201eKas mul on to\u0303esti seda vaja? Mis juhtub, kui ost ja\u0308a\u0308b tegemata?\u201c"}, {"text_idx": "#000017", "text": "Mu\u0308u\u0308t nr 8. Raha sa\u0308a\u0308stmine ta\u0308hendab loobumist va\u0308ikestest ro\u0303o\u0303mupakkuvatest asjadest"}, {"text_idx": "#000018", "text": "Sa naudid igahommikust kohvijoomist idu\u0308llilises kohvikus? Vo\u0303i meeldib sulle aeg-ajalt maiustada o\u0308koja\u0308a\u0308tisega? On selge, et va\u0308ikestest ostudest kasvavad aja jooksul ma\u0308rkimisva\u0308a\u0308rsed summad, kuid suurema kasu saavutamiseks tasub u\u0308le vaadata hoopis oma kulude suur kolmik ehk kulutused toidule, eluasemele ja transpordile. Tehes nendes kululiikides muudatusi, on vo\u0303imalik sa\u0308a\u0308stuma\u0308a\u0308ra oluliselt suurendada. Na\u0308iteks loobudes peres u\u0308hest autost vo\u0303i vahetades va\u0308lja elukoha on igakuine sa\u0308a\u0308st ma\u0308rkimisva\u0308a\u0308rne!"}, {"text_idx": "#000019", "text": "Miks alustada investeerimisega nu\u0308u\u0308d ja kohe?"}, {"text_idx": "#000020", "text": "Loe la\u0308hemalt, millised on investeerimise plussid ning milliste nutikate sammudega saad oma raha kasvatamisega alustada."}, {"text_idx": "#000022", "text": "USA aktsiaindeks S&P 500 lo\u0303petas neljanda kvartali seitse protsenti ko\u0303rgemal vo\u0303rreldes kolmanda kvartaliga."}, {"text_idx": "#000023", "text": "2022. aasta u\u0308levaade: eestlased koguvad pensioniks u\u0308ha teadlikumalt"}, {"text_idx": "#000025", "text": "Oled Swedbanki blogi lehel, kus pakume lugejaile huvitavat infot ja kasulikke no\u0303uandeid, et saaksite teha kaalutud valikuid oma rahaasjade korraldamisel. Ootame va\u0308ga teie ku\u0308simusi, ettepanekuid ja arvamusi, millistel teemadel siit blogist lugeda sooviksite: blog@swedbank.ee."}]